Historia de Argentina

Le historia de Argentina es le chronologia de eventos desde le initio del primitive habitation human in le actual territorio del Republica Argentina usque a nostre actualitate.

Illo comencia con le plus ancian vestigios de esseres human in solo argentin, discoperite in le extremo sud del Patagonia, datante de circa 13 000 annos retro. Le prime civilisationes agro-ceramicas se establiva in le nordo-occidente andin a partir del seculo XVIII a.C.

Le historia scribite de lo que hodie es Argentina comenciava con le registros del chronista german Ulrico Schmidl in le expedition de Juan Díaz de Solís al Rio de la Plata in 1516, facto que anticipava le domination hispanic que se imponerea in parte de iste region.

In 1776, le Corona hispanic creava le Viceregno del Rio de la Plata, entitate aglutinatori de territorios a partir del qual, con le Revolution de Maio de 1810, initiava un processo gradual de formation de varie estados autonome — appellate provincias — o independente, inter illos le que prendeva le nomine de Provincias Unite del Rio de la Plata.

Con le declaration de independentia le 9 de julio 1816 e le disfacta militar del Imperio Hispanic in 1824, se formalizava le existentia souveran. In 1833, le Imperio Britannic occupava militarmente le Insulas Malvinas, que alora esseva un commandantia militar del Provincias Unite, e le restitution de qual ha essite reclamate per Argentina desde alora.

Post un prolongate periodo de guerras civil, inter 1853 e 1860, esseva approbate un republica federal con le nomine de Republica Argentina. Per guerras contra le populos mapuche, tehuelche, ranquel, wichi e qom, cognoscite como le Conquista del Deserto e le Conquista del Chaco, le Republica Argentina prendeva possession del planitias chaqueña e pampeana e del Patagonia oriental, conformante su territorio actual, le octave plus extese del mundo.

Inter 1862 e 1930 se disveloppava un longe periodo de stabilitate constitutional, in le qual, a causa de un grande unda migratori, proveniente principalmente de Italia e Hispania, le population argentin cresceva cinque vices plus rapidemente que celle del mundo.

Le implantation del suffragio universal pro masculos in 1912, completate con le recognition del derecto de suffragio al feminas in 1951, dava origine a un serie de governamentos eligite per le voto popular, que se alternava in le poter a partir de 1930 con dictaturas militar, governamentos fraudulente e governamentos de legitimitate limitate a causa de proscriptiones politic.

Post le disfacta in 1982 in le guerra del Malvinas contra le Regno Unite, le ultime dictatura collabava, e su membros esseva judicate pro grave crimina de lesa humanitate. In 1983 se initiava un extese periodo de democratia que dura usque al presentia, succedente se dece presidentes appartenente a quatro partidos: Raúl Alfonsín, Carlos Menem, Fernando de la Rúa, Adolfo Rodríguez Saá, Eduardo Duhalde, Néstor Kirchner, Cristina Fernández de Kirchner, Mauricio Macri, Alberto Fernández e Javier Milei.

Categoria:Historia de Argentina